Pangolins

context: Les cries de pangolí neixen amb una longitud aproximada de 15 cm i un pes aproximat de 330 grams, però aquestes mesures difereixen entre les diverses espècies. Quan neixen, les cries ja tenen els ulls oberts, però les seves escates encara són toves.[10] Tanmateix, el procés d'enduriment comença molt aviat, normalment dos dies després del naixement. Les mares protegeixen les seves cries mantenint-les arrapades al seu cos caragolat i, com tots els mamífers, s'encarreguen d'alimentar-les amb llet que produeixen amb el seu únic parell de mamelles.
qas: answers: text: 15 cm
question: Quina longitud aproximada tenen les cries de pangolí al néixer?

answers: text: toves
question: Com són les escates de les cries al néixer?

answers: text: dos dies després del naixement
question: Quan comença el procés d'enduriment de les escates?

answers: text: amb llet
question: Amb què les alimenten?

answers: text: 330 grams
question: Quin pes aproximat tenen al néixer?

context: Tot i que han estat relacionats amb animals que visqueren durant el Paleocè,[27] els pangolins més primitius coneguts daten de fa aproximadament 50 milions d'anys. Es tracta d'Eomanis i Eurotamandua, tots dos coneguts a partir de fòssils trobats al jaciment de Messel, de l'Eocè inferior. Mentre que l'afiliació del gènere Eurotamandua encara no és del tot certa i podria tractar-se d'un xenartre, ha quedat demostrat que Eomanis és definitivament un pangolí. Aquests animals es diferenciaven dels pangolins actuals: Eurotamandua no tenia les típiques escates, mentre que Eomanis en tenia al cos però no a la cua ni a les potes. Els continguts trobats dins l'estómac excel·lentment conservat d'Eomanis a Messel mostren que contenia insectes i plantes; Richter i Storch suggeriren la possibilitat que els pangolins s'alimentessin originalment de vegetals i que robessin fulles a les formigues talladores de fulles, ingerint uns quants insectes accidentalment. Segons Richter i Storch, aquest seria el procés pel qual els pangolins haurien començat a esdevenir mirmecòfags.[28]
qas: answers: text: de l'Eocè inferior
question: De quan són els fòssils?

answers: text: insectes i plantes
question: Què van trobar dins l'estomac d'Eomanis?

answers: text: de vegetals
question: De què s'alimentaven originàriament?

answers: text: accidentalment
question: Com van començar a ingerir insectes?

context: El pangolí de cua llarga (Phataginus tetradactyla) viu als boscos d'una vasta zona de l'Àfrica subsahariana; des de la costa atlàntica entre Guinea i Angola, a través de la República Centreafricana i la República Democràtica del Congo, fins a Sudan i Uganda. Malgrat la seva llarga cua, que li dóna el nom i que mesura una mitjana de seixanta centímetres, aquesta és l'espècie més petita de pangolí, amb entre trenta i quaranta centímetres de longitud corporal.[4] Com altres pangolins, és un insectívor nocturn. Les seves escates tenen un color marró fosc. No té escates a la punta de la cua, cosa que li permet utilitzar-se per agafar-se a les branques. La part calba de la cua també podria ser una zona sensorial. Gràcies a la seva mida i la cua prènsil, té un estil de vida gairebé completament arborícola. Viu al cobricel dels arbres de la jungla.[4] El seu abdomen no està cobert d'escates, sinó d'un pelatge fosc. Té 46–47 vèrtebres a la cua, més que qualsevol altre mamífer conegut,[4] superant les 42–43 vèrtebres caudals de Leptictidium auderiense.
qas: answers: text: Àfrica
question: A quin continent viu el Pangolí de cua llarga?

answers: text: seixanta centímetres
question: Quant mesura la seva cua?

answers: text: entre trenta i quaranta centímetres
question: Quant mesura el seu cos?

answers: text: marró fosc
question: De quin color té les escates?

answers: text: arborícola
question: com és el seu estil de vida?

context: Tanmateix, l'amenaça principal pels pangolins és la caça per part dels humans. Els pangolins són caçats com a aliment a molts llocs d'Àfrica i és un dels tipus de carn de bosc més popular. Els pangolins també tenen molta demanda a la Xina perquè la seva carn es considera una delicadesa i alguns xinesos (igual que alguns africans) creuen que les escates de pangolins fan baixar les inflamacions, milloren la circulació de la sang i ajuden les dones en lactància a produir llet. Això, juntament amb la desforestació, ha provocat una gran minva del nombre de pangolins gegants.
qas: answers: text: la caça per part dels humans
question: Quina és l'amenaça principal dels pangolins?

answers: text: a la Xina
question: On consideren que la carn dels pangolins és una delicadesa?

answers: text: com a aliment
question: Per què son caçats els pangolins a Àfrica?

answers: text: una gran minva del nombre de pangolins
question: Què han provocat la cacera i la deforestació?

answers: text: la circulació
question: Què creuen que poden millorar les escates de pangolins?

context: El pangolí de les Filipines (Manis culionensis) només es troba a l'illa de Palawan, a les Filipines. Habita boscos primaris i secundaris de plana. És bastant comú, però es veu amenaçat per la caça intensiva.[22] Els pangolins de les Filipines podrien haver estat originalment una població de pangolins malais que arribà a Palawan des de Borneo durant el Plistocè inferior, a través de ponts de terra que quedaren al descobert quan el nivell del mar baixà durant l'època glacial. Quan la Terra es començà a desglaçar i el nivell del mar pujà de nou, la població de Palawan quedà aïllada i començà el procés d'especiació que portaria a l'aparició de M. culionensis.[23]
qas: answers: text: a l'illa de Palawan
question: On es troba el pangolí de les Filipines?

answers: text: boscos
question: On habita el pangolí de les Filipines?

answers: text: per la caça intensiva
question: Per què es veu amenaçat el pangolí de les Filipines?

answers: text: de Borneo
question: D'on es creu que prové el pangolí de les Filipines?

answers: text: durant el Plistocè inferior
question: A quina època es va desplaçar el pangolí a les Filipines?

context: Els pangolins d'Àfrica habiten el sud i el centre del continent africà, des del Sudan del Sud i el Senegal al nord fins a Sud-àfrica al sud. Els pangolins d'Àsia, d'altra banda, s'estenen pel sud-est del continent, des del Pakistan a l'oest fins a Borneo a l'est. A totes les regions on habiten, els pangolins estan patint una constant pèrdua del seu hàbitat, en gran part per l'expansió de l'agricultura i d'altres activitats humanes. S'han trobat exemplars de pangolins de cua llarga i pangolins malais en zones cultivades, indicant que els pangolins s'estan veient obligats a aventurar-se a prop dels humans.[14]
qas: answers: text: el sud i el centre
question: Quina part d'Àfrica habiten els pangolins?

answers: text: pel sud-est
question: On els podem trobar a Àsia?

answers: text: en zones cultivades
question: On s'han trobat pangolins de cua llarga i pangolins malais?

answers: text: una constant pèrdua del seu hàbitat
question: Què pateixen els pangolins?